Օրեր առաջ մեր թղթակիցը դուրս էր եկել փողոց եւ փորձել էր լսել մեր համաքաղաքացիների կարծիքները ՀՀ նախագահի միակ թեկնածու Արմեն Սարգսյանի մասին։ Թվում է՝ այսօր քննարկվող ամենաակտուալ հարցերից է, եւ մենք որոշել էինք հրապարակել ոչ միայն հանրային ճանաչված անձանց կարծիքները, այլեւ քննարկմանը մասնակից դարձնել շարքային մարդկանց։ Հետո՞ ինչ, որ նրանք այլեւս զրկված են ՀՀ նախագահ ընտրելու հնարավորությունից, կարծիք հայտնելու հնարավորությունից էլ հո չե՞ն զրկվել։ Որքան մեծ էր մեր զարմանքը, երբ տեսանյութը դիտելիս հայտնաբերեցինք, որ հարցվողների ճնշող մեծամասնությունը պարզապես խուսափում է իր կարծիքը հայտնելուց, խուսանավում է, ստում, կեղծում, փախչում հարցից։